Na temelju članka 8. Pravilnika o informacijskom sustavu tržišta nekretnina ("Narodne novine" broj 68/20.) i članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21. i 4/21.-pročišćeni tekst) Župan Koprivničko-križevačke županije donosi

RJEŠENJE

o imenovanju službenika Koprivničko-križevačke županije

ovlaštenih za rad u Informacijskom sustavu tržišta nekretnina

I.

 Službenici Koprivničko-križevačke županije koji imaju ovlaštenje za rad u Informacijskom sustavu tržišta nekretnina (u daljnjem tekstu: eNekretnine) su:

1. Miran Peršinović, dipl.ing.građ., viši savjetnik - specijalist za prostorno uređenje, gradnju i procjenu vrijednosti nekretnina (miran.persinovic@kckzz.hr, telefon: 048/658 130)
2. Helena Šantek, mag.ing.arch., viša stručna suradnica za prostorno uređenje i gradnju (helena.santek@kckzz.hr, telefon: 048/658 128)
3. Matija Bedovec, mag.ing.geoing., viši stručni suradnik za prostorno uređenje i gradnju (matija.bedovec@kckzz.hr, telefon: 048/617 005)

II.

 Službenici iz točke I. ovog Rješenja dužni su sa svim osobnim podacima prikupljenim prilikom rada s eNekretninama postupati u skladu s važećim odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te odredbama Zakona o provedbi Opće uredbe o zaštiti podataka („Narodne novine“ broj 42/18.).

III.

 Donošenjem ovog Rješenja prestaje važiti Rješenje o imenovanju službenika Koprivničko-križevačke županije ovlaštenih za rad u Informacijskom sustavu tržišta nekretnina („Službeni glasnik Koprivničko-križevačke županije“ broj 12/15. i 17/17.).

IV.

Ovo Rješenje objavit će se u „Službenom glasniku Koprivničko-križevačke županije“.

ŽUPAN KOPRIVNIČKO-KRIŽEVAČKE ŽUPANIJE

KLASA: 940-06/21-01/7

URBROJ: 2137/1-02/05-21-9

Koprivnica, 10. lipnja 2021.

 ŽUPAN

 Darko Koren, ing. građ., v.r.